Arcangela Paladini

Arcangela Paladini (edo Arcangiola Palladini) (Pistoya, Italia, 1596ko irailaren 29a – Florentzia, 1622ko urriaren 18a) italiar margolari eta poeta izan zen.

 Gaztaroa 
Arcangela Paladini, 1596an Pistoyan jaioa, Filippo Paladini (1544-1616) margolariaren hirugarren alaba izan zen.Mario Bruschi, Biografie minime di artisti pistoiesi dal Quattrocento al Seicento. Note d’archivio. Pistoia: Settegiorni, 2011, p. 28. Artemisia Gentileschiren garaikidea izan zen (1593-1656), eta baliteke Santa Zeziliaren irudirako modeloa izatea, Artemisiak margotu zuen musikaren patroiarena.Hanning, Barbara Russano (2004). "From Saint to Muse: Representations of Saint Cecilia in Florence". Music in Art: 98–99.

Hamabost urterekin artista ezarria zen.Fortune, Jane (2010). "Self Portraits by Women in the Vasari Corridor". The Florentine (121).1608an, Pisara joan zen familiarekin, eta Medicitarren arreta erakarri zuen. Medicitarrek Florentziara eraman zuten haiekin, eta Jacopo Ligozzi margolari manieristarekin hasi zen lanean.Masera, Maria Giovanna (1943). "Una cantante del seicento alla corte medicea:Arangiola Palladini". Rassegna Musicale. 16: 50.

 Ibilbidea 
Arcangelak arte-diziplina asko lantzen zituen, hala nola kantua, idazketa, poesia eta pintura, besteak beste.Barker, Sheila (2018). “The First Biography of Artemisia Gentileschi: Self-Fashioning and Proto-Feminist Art History in Cristofano Bronzini’s Notes on Women Artists.” Mitteilungen Des Kunsthistorischen Institutes in Florenz 60, no.3 : 411-413. Margolari handia izateaz gain, bordatuak ere egiten zituen, erretratuak eta loreak, hostoak eta hainbat motibo. Bere lanetariko bat baino identifikatu  ez den arren, Mécitarren inbentarioetan Cosme II dukearen erretratu tintadunak eta brodatuak daude.Goldenberg Stoppato, Lisa (2016). “Arcangela Paladini and the Medici”, in: “Women Artists in Early Modern Italy: Careers, Fame, and Collectors”, ed. By Sheila Barker, London/Turnhout: 81-97. 1621ean, bere autorretratua eskatu zitzaion, Basarioko Korridorean zintzilikatu zena.Fortune, Jane, and Linda Falcone (2010). “Invisible women. Forgotten artist of Florence. Ediz. italiana e inglese.”

 Medicitarrekin harremana 
Florentzian, Santa Agata monasterioan bizi izan zen, Via San Gallon. Maria Magdalena de Médici, dukesa handiak lagundu zion, eta, ongintzaile handiena bihurtu zen.Dabbs, Julia K. (2009). Life Stories of Women Artists 1550-1800: An Anthology. Surrey: Ashgate. pp. 298–99. Hamazazpi urte zituela, Dukesa Handiaren iradokizunaren ondoren, Paladini Jan Broomans-ekin ezkondu zen, Anberesen jaioa, eta tapizak egiten zituena. Dukesa Handiak bere gortean zerbitzatzera gonbidatu zuen, eta Cosme II.ari aurkeztu zizkion Arcangela eta haren senarra.Fortune, Jane (2009). Invisible Women: Forgotten Artists of Florence. Florence: The Florentine Press. pp. 64–65. 1621ean, autorretratu bat margotu zuen Dukesarentzat, eta harek bere gelan jarri zuen. Erretratua geroago gehitu zitzaion Basarioko Korredorean erakutsitako bildumari, eta 1967an zaharberritu zen.Fortune, Jane (2010). "Self Portraits by Women in the Vasari Corridor". The Florentine (121). Artistaren obra gisa identifikatu den pintura bakarra da, inbentarioek beste lan batzuk adierazten dituzten arren.

 Heriotza 
Paladini 1622ko irailaren 18an hil zen, hogeita sei urte zituela. Santa Felicità elizan lurperatu zuten, Duquesa Handiak harentzat hilobi bat agindu baitzuen, oso gutxitan ematen zen ohorea.Orfanello, Teresa (Dec 1999). "Pittrice 'Cantatora'". MAM (46): 31. Agostino Bugiardinik eta Antonio Novellik zizelkatu zuten hilobia."Gli Artisti della Compagnia di Santa Barbara". La S.S. Annunziata (2): 6. March–April 2013. Sarkofagoaren gainean, artistaren bustoa dago. Epitafioak Paladini Atenea jainkosarekin eta Apeles margolariarekin alderatzen du.Dabbs, Julia K. (2009). Life Stories of Women Artists 1550-1800: An Anthology. Surrey: Ashgate. pp. 298–99.

"D.O.M. - Arcangela Palladinia - Ioannis Broomans Antuerpiensis uxor – Cecinit hetruscis regibus, nunc canit Deo – Vere Palladinia quae Palladem acu - Apellem coloribus Cantu aequavit musas - Obiit anno suae aetatis XXIII - die XVIII Octobris MDCXXII - Sparge rosis lapidem coelesti innoxia cantu - Thusca jacet siren; Itala musa jacet. -"

 Erreferentziak 

 Kanpo estekak 

Kategoria:Italiarrak
Kategoria:Florentzian hildakoak
Kategoria:XVII. mendeko Italiako margolariak
Kategoria:Emakume margolariak
Kategoria:Italiako poetak
Kategoria:Emakume poetak
Kategoria:XVII. mendeko emakume idazleak